stanford-oval/wikipedia huggingface dataset:
לגו
ערכות לגו > ערכות לגו רגילות וערכות לגו ייעודיות > ערכות המבוססות על זיכיונות

קיימות גם ערכות המיוצרות בהתבסס על סרטים, סדרות טלוויזיה, משחקי וידאו, קומיקס וחברות מסחריות. לגו מפתחת את סדרות אלה בהיתר מבעלי הזכויות אם היא מבחינה בפוטנציאל השיווקי הגלום באותם תכנים. להלן רשימה חלקית של מוצרים אלה:
לגו הארי פוטר
לגו מלחמת הכוכבים
לגו אינדיאנה ג'ונס
לגו צעצוע של סיפור
לגו בן 10
לגו הנסיך הפרסי
לגו שודדי הקאריביים
לגו מכוניות, מכוניות 2 ומכוניות 3
לגו שר הטבעות
לגו ההוביט
לגו צבי הנינג'ה
לגו נאס"א
לגו בובספוג מכנסמרובע
לגו דינוזאורים
לגו חיפושים במצרים
לגו פו הדוב
לגו מפלצות
לגו הפרש הבודד
לגו גיבורי העל של מארוול (ספיידרמן, הנוקמים, שומרי הגלקסיה וכו')
לגו גיבורי העל של DC קומיקס (באטמן, סופרמן, וכו')
לגו משפחת סימפסון
לגו מיינקראפט
לגו מריו
סרט לגו
לגו נסיכות דיסני
לגו סקובי-דו
לגו עולם היורה
לגו אנגרי בירדס - הסרט
לגו שדונים
לגו אטלנטיס
לגו מיניונים
לגו מכסחי השדים
לגו Stranger Things
לגו טרולים
לגו Overwatch
לגו סוניק הקיפוד
לגו פורטנייט
לגו שכחו אותי בבית
ערכות לגו > ערכות לגו רגילות וערכות לגו ייעודיות > לגו הניתן לתכנות

לגו מיינדסטורמס (Mindstorms - סיעור מוחות) - פלטפורמה לפיתוח רובוטים מלגו הניתנים לתכנות: כל גרסה של מערכת זו כוללת "לבנה אינטליגנטית" (intelligent brick), מחשב השולט במערך חיישנים ומנועים הניתנים לשילוב עם אבני לגו או חלקי טכניק. לערכה פותחה שפת תכנות NQC. פלטפורמת מיינדסטורמס יצאה לשווקים בחמישה דורות: מערכת ההמצאה הרובוטית (Robotics Invention System), ‏NXT, ‏NXT 2.0, ‏EV3 ורובוט אינוונטור (Robot Inventor). עם הפצתה של כל מערכת השתדרגו יכולות המנועים והחיישנים. המערכת החדשה ביותר, רובוט אינוונטור, יצאה לשווקים בשנת 2020. ערכות מיינדסטורמס משמשות בתחרויות רובוטיקה מסוימות כגון FIRST Lego League ו"אולימפיאדת הרובוטים העולמית", וכן כעזר להדרכה בבתי ספר טכניים או לתחרויות רובוטיות אותן מקדמת חברת לגו.
Spybotics - תת-סדרה של מיינדסטורמס על בסיס רובוטי ריגול בשם Spybots, שאפשרה תכנות לביצוע משימות ותחרויות.
WeDo - חלקים הניתנים לתכנות על ידי מחשב. מהווה שלב מוקדם לסדרת מיינדסטורמס.
ערכות לגו > ערכות לגו רגילות וערכות לגו ייעודיות > לגו הייטק ייעודי

ביוניקל - מתמקדת באי של רובוטים שבו מתרחשות עלילות כגון הצלת תושבי האי על ידי גיבורים המכונים "טואה". לגו הוציאה גם שלושה סרטי ביוניקל, בשיתוף עם חברת מירמקס וסרט נוסף בשיתוף עם חברת יוניברסל. את סדרת הביוניקל החליפה סדרת "מפעל הגיבורים". הדורות הראשונים של "ביוניקל" שיצאו בין 2001 ל־2003 שווקו למעשה תחת המותג "לגו טכניק". לאחר מכן הפכו למותג עצמאי.
סדרת מפעל הגיבורים - רובוטים כמו הביוניקל רק עם חיבורים שונים (בסדרות השנייה עד הרביעית). מפעל הגיבורים מבוסס על הסדרה "רובוטריקים" ומתמקד במפעל של רובוטים אנושיים עם יכולות גבוהות, כלי נשק מיוחדים ועיצוב משוכלל שנלחמים נגד נבלים - Witch Doctor, Fire Lord, Von Nebula ו-Black Phantom. למפעל הגיבורים גם יצאה סדרת טלוויזיה בערוץ ניקלודיאון, שנמנים בה 13 פרקים. מתוכם 9 יצאו בארץ. בנוסף לכך, ישנה יכולת לחבר בין מודלים (קומביינר). בערוץ ניקלודיאון משודרות עוד שתי סדרות טלוויזיה, נינג'גו וצ'ימה.
ערכות לגו > ערכות לגו רגילות וערכות לגו ייעודיות > לגו ייעודי לתצוגה בלבד

חלק מערכות הלגו הייעודי המיועדות להרכבה של דגמים שונים, הן קשות מאוד להרכבה. למעשה הרכבתם דומה להרכבת פזל ולא למשחק דמיוני שוטף ויומיומי הכולל הרכבות ופירוקים תדירים. ערכת לגו ייעודי לתצוגה מכילה הסברים מפורטים על אופן ההרכבה, המלווים בשרטוטים. חלק מהערכות הן של סדרה מיוחדת לתצוגה שמבוססת על בניינים אמתיים ושמה ארכיטקטורה. המקרה הקיצוני של לגו מסוג זה הוא דגמי ענק מלגו (שגם הם רוב הפעמים מבוססים על מבנים אמיתיים) המצויים בעיקר בחנויות לגו, ולמעשה משמשים כפרסומת לחנות וכאטרקציה לתיירים. דגמי ענק מלגו לרוב אינם ניתנים לפירוק, משום שחלקי הלגו שבהם מודבקים זה לזה.
ערכות לגו > סוגי לגו לפי גדלים (רשימה חלקית)

לגו סיסטם (SYSTEM) - הגודל הרגיל. מכיל חלקים קטנים ואסור לשימוש לפני גיל שלוש מטעמי בטיחות.
דופלו (DUPLO; פי שניים מהגודל הרגיל) - לגו מאבנים גדולות יותר המיועד לילדים בגילאי 1 עד 5. למרות גודלן וחזותן ניתנות אבני דופלו לשילוב עם אבני סיסטם (קוטר יתד דופלו אחת שווה לאבן סיסטם 2x2). נמכר בין היתר בתת-סדרות כגון "לגו ויל", "בוב הבנאי", "תומס הקטר וחברים" , "מכוניות" ועוד.
פרימו (Primo; נקרא גם בייבי) - מיועד לתינוקות ומכיל חלקים גדולים במיוחד, שאינם תואמים חלקי דופלו או סיסטם
קוואטרו (QUATRO; פי ארבעה מהגודל הרגיל) - עוצב לילדים בגילאי 1 עד 3; הושק בשנת 2004 ויצא מייצור ב-2006.
ערכות לגו > לגו אספנות

לגו כל הזמן מרעננת ומשדרגת את דגמיה ואף את חלקי הדגמים החדשים, כתוצאה מכך קיימים סטים שייצורם הופסק אף על פי שהדגם עצמו היה נמכר מאוד. דגמים כאלו נמכרים ביד שנייה או חדשים במחירים שהם גבוהים לפחות פי כמה מהמחיר המקורי של המוצר. דוגמה לכך יכול להיות דגם טכני 8455 שבמקור עלה 100 דולר וכיום נמכר ב-300 דולר ומעלה, כיוון שהוא כה נדיר ומבוקש.
בנוסף קיימים דגמי לגו שהם גדולים ומורכבים מאוד כמו 10181 (מגדל אייפל) למשל או דגמי ענק מסדרת "מלחמת הכוכבים", אשר מלכתחילה מיוצרים בכמויות קטנות יותר ומיועדים להפוך לפריטי אספנות.
מוצרים נלווים

מחזיקי-מפתחות של לגו ומגנטים של לגו - רובם לא יובאו לישראל.
מוצרים נלווים > משחקי לגו ומדיות נוספות

לחברת לגו קיימות חברות-בת בשם "לגו מדיה" ו-TT Games, המייצרות משחקי-וידאו מבוססי לגו, כגון: "לגו מרוצים", "לגו מרוצים 2", "לגו מרוץ פעלולים", "לגולנד", "לגו משימה בחלל", "לגו שחמט", "לגו מלחמת הכוכבים" וכדומה, במספר של פלטפורמות משחק.
לגו גם השיקה את התוכנה LEGO Digital Designer שהמשתמש בה יוכל לעצב במחשב את דגם הלגו הרצוי. בעבר ניתנה האפשרות להזמינו מאתר החברה במחיר לפי משקל הלבנים, אך תכונה זו הוסרה בשנת 2012.
חברת לגו אף הפיקה את סדרת הטלוויזיה "אליחדק וחבריו" (Edward and Friends, "אדוארד וחברים") ששודרה בישראל בטלוויזיה החינוכית וגם את לגו נינג'גו (Ninjago), מפעל הגיבורים (Hero Factory), צ'ימה (Chima) ואבירי נקסו (Nexo Knights) ששודרו בערוץ ניקלודיאון.
חברת לגו פיתחה סדרת מוצרים בתחום הרובוטיקה, ולצורך זה אף פותחו שפות תכנות מיוחדות.
מוצרים נלווים > לגולנד

חברת לגו מפעילה בעולם מספר פארקי שעשועים בשם "לגולנד", שקיימים בשמונה מדינות: דנמרק, גרמניה, אנגליה, ארצות הברית (קליפורניה, ניו יורק ופלורידה), מלזיה, יפן, קוריאה הדרומית ודובאי. אופיים של האתרים הוא שבכול אחד מהם ישנו פארק שעשועים עם רכבות הרים ומתקנים אחרים. בנוסף, יש בתוך כל לגולונד חנות צעצועים שמיועדת ללגו.
חברת "לגו מדיה" הפיצה גם משחק מחשב שנקרא, "לגולנד" שמטרתו היא בניית פארק לגולנד, בעשרה שלבים שונים, בו בכל שלב צריך השחקן לבנות פארק לגולנד במדינה אחרת (במדינות בהן קיימים הפארקים במציאות).
בתרבות > אמנות

מספר אמנים השתמשו באבני לגו ביצירותיהם. האומנות תוארה כ"אומנות לגו" או "אומנות קוביות".
בשנת 1996 יצר האמן הפולני זביגנייב ליברה את היצירה "לגו. מחנה ריכוז, 1996" שעוררה מחלוקת קשה.
האמן הדני יורן רונאו יצר בסוף שנות ה-80 של המאה ה-20 פסל מ-120,000 אבני לגו בשם "ההלך". הפסל הוצג בביתן של דנמרק בתערוכת אקספו 2000.
האמן האמריקאי נתן סוויה הציג בשנת 2010 בניו יורק תערוכת פסלים עשויה אבני לגו בצבע אחיד.
בשנת 2013 הוצגה במשך חודשיים תערוכה של לגו בישראל. התערוכה עוררה עניין רב בשל היצירות המורכבות שהוצגו בה, המתארות אתרים שונים מרחבי העולם.
שישה אנשים הוכרו על ידי חברת לגו כ"מקצועני לגו מוסמכים" - אמנים אשר משתמשים באבני לגו ביצירותיהם. חברת לגו אימצה אותם באופן רשמי ונתנה להם את זכות השימוש במותג לגו ובזכויות היוצרים שלו. חברת לגו משמרת יחסי עבודה הדוקים עם אמנים אלו.
בתרבות > סרטי לגו

| שנה | שם | הערות |
| --- | --- | --- |
| 2003 | ביוניקל: מסכת האור |  |
| 2004 | ביוניקל 2 : סיפורי מטרו נואי |  |
| 2005 | ביוניקל 3 : רשת הצללים |  |
| 2009 | ביוניקל: האגדה נולדת |  |
| 2010 | הרפתקאות קלאטץ' פאוורס |  |
| 2010 | מפעל הגיבורים: עליית הטירונים |  |
| 2011 | מפעל הגיבורים: כוכב פראי |  |
| 2013 | לגו באטמן: הסרט - DC super heroes |  |
| 2014 | סרט לגו |  |
| 2014 | הסיפור של באטמן |  |
| 2015 | לגו friends: חברות לחיים |  |
| 2015 | לגו: ליגת הצדק נגד ליגת ביזארו |  |
| 2015 | לגו DC super heroes: ליגת הצדק - התקפת לגיון האופל |  |
| 2016 | לגו DC super heroes: ליגת הצדק - פלאש קוסמי |  |
| 2016 | לגו סקובי-דו! הוליווד רדופה |  |
| 2016 | לגו DC super heroes: ליגת הצדק - הבריחה מגות'האם סיטי |  |
| 2017 | סרט לגו באטמן | ספין-אוף לסרט לגו |
| 2017 | סרט לגו נינג'גו | ספין-אוף לסרט לגו |
| 2017 | לגו סקובי-דו! חבטת החוף |  |
| 2017 | לגו DC super hero girls: ייבוש מוח |  |
| 2018 | לגו DC super heroes: הפלאש |  |
| 2018 | לגו DC super hero girls: super villain high |  |
| 2018 | לגו DC super heroes: אקוומן: הזעם של אטלנטיס |  |
| 2019 | סרט לגו 2: החלק השני | המשך לסרט לגו |
| 2019 | לגו DC batman: משפחה עדיפה |  |
| 2020 | לגו DC שאזאם!: קסם ומפלצות |  |
לגו בישראל

עד לפתיחת חנות לגו הרשמית בתל אביב ב-2022, מוצרי חברת לגו לא שווקו באופן ישיר בישראל על ידי החברה עצמה אלא באמצעות יבואנים. בשנות השבעים, השמונים והתשעים היבואנית הייתה "סוכנויות קופמן" בבעלות חיים קופמן אשר נרכשה על ידי כלל שיווק ומסחר שהמשיכה ביבוא לגו עד לפתיחתה של נציגות של לגו בין השנים 1996–2001. במהלך תקופה זו ייבאו לגו ישירות: קשת-היפרטוי (טויס אר אס), האן צעצועים ויתר השוק דרך היבואנית "אילנית שיווק צעצועים". עם סגירתה של נציגות לגו בארץ, עקב קיצוצים בחברה העולמית, עבר היבוא לבלעדיות של "אילנית שיווק צעצועים" ויבוא מגביל של טופ טויס.
בעבר ניסו משרד החינוך ומט"ח לקיים בבתי הספר תוכנית למדעים המשלבת לימוד ומשחק על ידי שימוש בלגו. התוכנית לא צלחה והופסקה, ולאחריה קמו יזמים וחברות שונות בישראל המשתמשים בלגו למטרת חינוך כמו חברת רובוטק טכנולוגיות.
בכיתות הנמוכות, תחרויות הרובוטיקה של FIRST מתקיימות באמצעות ערכות לגו ייעודיות, במסגרת FIRST Lego League.
בישראל קיימת פעילות חובבי לגו מאורגנת, בין השאר בקבוצת הפייסבוק AFOLs.IL אשר עורכת תערוכות פתוחות לקהל בחופשים, IsraeLUG אשר גם עורכת תערוכות פתוחות בחופשים, ובמוזיאון הלגו הקהילתי "הקוביה הקסומה" בפרדס חנה-כרכור. ב-21 באוקטובר 2024 נערכה תחרות בניית הלגו השנתית הראשונה לזכרו של סמ"ר נטע ברעם, מחללי השבעה באוקטובר.
ב-13 ביולי 2022 נפתחה חנות לגו הראשונה בישראל, בדיזנגוף סנטר שבתל אביב, בפתיחה חגיגית שמשכה אליה חובבי לגו רבים. בשנת 2023 נפתחו חנויות לגו בראשון לציון ובאילת ובשנת 2024 נפתחו חניות בקריית אתא ובהרצליה וחנות נוספת בתל אביב. אך עדיין ישראל טרם הצטרפה לרשימת המדינות שאליהם מבוצע משלוח ישירות מהאתר הרשמי של חברת לגו.
לגו כהשקעה

תופעת ההשקעה בלגו נובעת מכך שמחירי הצעצועים עולים עם הזמן. ניתן להבחין בעלייה דרסטית במחירי דגמים השייכים למהדורות מיוחדות. לדוגמה, עלותה של ספינת החלל "מילניום פלקון" (מסדרת מלחמת הכוכבים) בבריטניה גדלה מ-342 ליש"ט (מחיר קמעונאי מקורי) ל-2,712 ליש"ט בין השנים 2007–2015, ובכך צברה ערך של מאות אחוזים. מקור ההכנסות העיקרי של המשקיעים הוא אספנים. על מנת לשמור על ערך החבילה, נהוג לאחסן אותה באריזה מקורית, הכוללת את כל החלקים ואת מדריך ההרכבה. זירת המסחר הנפוצה בקרב המשקיעים מתקיימת דרך אתר אינטרנט בשם Bricklink - אתר המהווה שוק בינלאומי ללגו, ובו נעשות מרבית עסקאות קניית הלגו שאינן דרך החנויות הרשמיות. אתר נוסף שמקיים מכירות של דגמים רגילים ודגמי אספנות הוא אתר המכירות הפומביות איביי. עם זאת, מפאת מחירי האתר הגבוהים אין אספני לגו מקצועיים מרבים לקנות בו.
משחקים דומים

בנבאו
קונקס
קונסטרקטס
מגה בלוקס
ראו גם

FIRST Lego League
לגו אדריכלות
הערות שוליים

↑  Lego Group, THE LEGO GROUP
↑  Lego Group, The LEGO Group History
↑  דניאלה גינזבורג, משנים את החוקים: עם הלגו הזה ממש לא תוכלו לשחק, באתר ישראל היום, ‏30 ביוני 2024
↑   יעל קנדר, מודל טוב יותר לחדשנות מסטיב ג'ובס, או: כיצד נהפכה לגו לענקית הצעצועים המובילה בעולם, באתר TheMarker‏, 22 באוקטובר 2020
↑  חברת לגו הציגה דוחות טובים, והחליטה לצ'פר את העובדים, באתר גלובס, 1 בדצמבר 2021
↑  Lego Group, products
↑  Wiencek, Henry, The World of LEGO Toys, New York: Harry N. Abrams, Inc., Publishers, 1987, ISBN 0-8109-2362-9
↑  2012 LEGO sets: LEGO Monster Fighters, thebrickblogger.com
↑  D. Kuhrt, LEGO Simpsons Codes List for Minifigures Blind Bags!, Bricks and Bloks, ‏2014-04-30 (באנגלית)
↑  LEGO Minifigure Series 17 Bump Codes & Feel Guide, Bricks To Life, ‏2017-05-01
↑  כל הדרך מהשכונה למיזם של הנסיך צ'ארלס, באתר nrg
↑  Home, netaslegocontest (באנגלית)
↑  James Andrews, Lego – the best thing you can do with your money, http://www.mirror.co.uk/ (באנגלית)
↑    Dan Hyde, ‏Lego a 'better investment than shares and gold', The Telegraph, 24 December 2015
| --- | --- |
בקרת זהויות :  NLI: 987007534229505171  LCCN: sh86008105  MusicBrainz: ff3bc7ac-c91d-41ff-b94f-6e786e28a799  NKC: ph737691 
סרט צהוב מלגו למען שחרור החטופים במהלך מלחמת חרבות ברזל
רנדולף ברזניק

| --- | --- |

 לידה:  11 בספטמבר 1967 (בן 57) פורט נוקס, קנטקי, ארצות הברית
 מידע כללי
 בשירות:  אסטרונאוט בשירות נאס"א
 לאום:  ארצות הברית ארצות הברית
 השכלה:  אוניברסיטת טנסי  תיכון סנטה מוניקה  בית הספר לטייסי ניסוי של הצי האמריקאי  המכללה הצבאית בקרוליינה הדרומית  The Basic School 
 עיסוקים נוספים:  טייס בחיל הנחתים של ארצות הברית
 תקופת השירות:  2004–הווה (כ־21 שנים)
 דרגה:  קולונל
 זמן שהייה בחלל:  149 יום 12 שעות ו-12 דקות.
 מספר פעילות חוץ-רכבית:  5 ‏
 זמן שהייה בפעילות חוץ-רכבית:  32 שעות
 ביוגרפיה בנאס"א:  רנדולף ברזניק באתר נאס"א (באנגלית)
 משימות
 STS-129, סויוז MS-05, משלחות 53/52 לתחנת החלל הבינלאומית
   
 עיטורים
 מדליית האוויר 
 
רנדולף ג'יימס "קומראד" ברזניק (באנגלית: Randolph James Bresnik, ידוע כ"רנדי ברזניק" נולד ב־11 בספטמבר 1967) הוא אסטרונאוט של נאס"א וטייס בחיל הנחתים של ארצות הברית. נשלח לתחנת החלל הבינלאומית. כחלק ממשלחת 52/53, ומפקד משלחת 53.
בצעירותו

ברזניק נולד בפורט נוקס, קנטקי, ארצות הברית. גדל בסנטה מוניקה, קליפורניה.
סיים את לימודי התיכון בתיכון סנטה מוניקה, בשנת 1985. בשנת 1989 סיים לימודי תואר ראשון במתמטיקה במכללה הצבאית בדרום קרוליינה, "המצודה" (The Citadel). ברזניק הוא הבוגר הראשון של המצודה שטס בחלל.
למד תואר שני במדעים ומערכות תעופה באוניברסיטת טנסי־נוקסוויל, אותו השלים בשנת 2002.
בשנת 2008 סיים את לימודיו במכללת המלחמה של חיל האוויר (Air War College).
ברזניק נשוי ויש לו בן מאומץ ובת שנולדה בזמן שהוא היה בחלל במהלך טיסת STS-129. זו הפעם השנייה שאסטרונאוט של נאס"א הפך להורה בזמן שהותו בחלל.
שירות בחיל הנחתים של ארצות הברית

במאי 1989, ברזניק קיבל דרגת סגן בחיל הנחתים של ארצות הברית במסגרת תוכנית הכשרת עתודת הקצונה של החיל במכללת "המצודה" (Citadel). עם סיום לימודיו עבר הכשרה בבית הספר הבסיסי ולמועמדים לקצונה בבסיס חיל הנחתים קוונטיקו שבווירג'יניה. למד אימוני תעופה והכשרה לטיסה בפלורידה ואימוני טיס מתקדמים בטקסס, והוכשר כטייס של הצי בשנת 1992.
לאחר הכשרתו הוא הוצב לאימוני לחימה בטייסת VFA-106, בבסיס הצי ססיל פילד בפלורידה, לאימונים על מטוס ה־F/A-18 הורנט. לאחר מכן הוצב בטייסת VMFA-212 בבסיס הצי בהוואי. משם הוצב בטייסות בקליפורניה. הוא השתתף בשלוש פריסות לבסיסים במערב האוקיינוס השקט. במסגרת שירותו בטייסת VMFA-212 הוא השתתף בהכשרה למדריכי לוחמה טקטית של הצי ובתוכנית ההכשרה הטקטית לטיסה קרבית של צי ארצות הברית.
ברזניק נבחר להשתתף בקורס היוקרתי של בית הספר לניסויי טיסה (USNTPS) בפאקסטון ריבר במרילנד, והחל את הקורס בינואר 1999. הוא סיים את הקורס בדצמבר 1999, והוצב כטייס ניסוי וקצין פרויקט בטייסת VX-23, טייסת לבחינת שיפורים ושדרוגים של כלי טיס חדשים. ברזניק בחן את הביצועים של כלי הטיס F/A-18 A-D ו-F/A-18 E/F וביצע מגוון ניסויי טיסה.
בינואר 2001, הוא חזר כמדריך טיסה לבית הספר לניסויי טיסה והוא הדריך על ה־F/A-18 הורנט, T-38 טאלון, ו־T-2 באקאיי. בשנת 2002, חזר לטייסת מטוסי הניסוי להיות קצין פרויקט על מטוסי ה־F/A-18.
בנובמבר 2002, הוא הוצב כקצין מבצעים ביחידת חיל הנחתים MAG-11. בינואר 2003, היחידה נפרסה לבסיס האווירי אחמד אל ג'אבר שבכווית. ברזניק ביצע משימות לחימה אווירית במסגרת מלחמת עיראק. ברזניק היה קצין המבצעים של VMFA-232 כאשר הוא נבחר לתוכנית האסטרונאוטים ב־2004.
ברזניק צבר למעלה מ-6000 שעות טיסה על 81 כלי טיס שונים.
שירות בחיל הנחתים של ארצות הברית > פרסים והוקרה

במהלך שירותו הצבאי הוא קיבל מספר רב של פרסים ואותות הוקרה. בין האותות שקיבל:
מדליית האוויר (3 פעמים)
מדליית השירות המצטיין
אות ציון לשבח של חיל־הנחתים עם עיטור לחימת הקרב "V-3", ‏(3 פעמים)
אות הנשיא לציון לשבח יחידתי
שירות בנאס"א

ברזניק נבחר להיות אסטרונאוט בחודש מאי 2004, אחד משני הטייסים שנבחרו במחזור זה. בפברואר 2006, הוא סיים את אימוני הדרכת האסטרונאוטים.
שירות בנאס"א > טיסת STS-129

ברזניק השתתף כמומחה משימה על טיסת STS-129 (צ'ארלס הובו היה מפקד צוות). במהלך הטיסה הוא ביצע שתי הליכות חלל.
סה"כ שהות של פעילות חוץ רכבית הייתה 11 שעות ו־50 דקות.
במהלך שהותו בחלל, אשתו רבקה ילדה את הבת שלהם, ב־21 בנובמבר 2009.
עם סיום משימת STS-109 ברזניק שהה בחלל בשהות של 10 ימים, 19 שעות ו־16 דקות.
שירות בנאס"א > ESA CAVES

בספטמבר 2011 ברזניק השתתף במשלחת הראשונה של סוכנות החלל האירופית לחקר מערות בסרדיניה, איטליה. המשלחת, כחלק מפעילות ESA CAVES, נועדה לתת הכשרה של חקר וזיהוי חיים בתנאי שטח קשים, המדמים פעילות חוץ רכבית ממושכת. המשלחת שהתה מתחת לאדמה במשך 6 ימים.
שירות בנאס"א > NEEMO 19

ב־10 ביוני 2014, נאס"א הודיעה כי ברזניק יהיה מפקד צוות משימת NEEMO 19, משימת שהות תת־מימית במעבדת אקווריוס. ברזניק ביצע פעילויות מחוץ למעבדה התת־מימית בתנאים המדמים הליכת חלל, ועל כן זכה להכשרת אקוונאוט. המשימה התחילה ב־7 בספטמבר 2014 ונמשכה שבעה ימים.
שירות בנאס"א > משלחת 52/53 לתחנת החלל

בזניק חזר לחלל כחלק ממשלחות 52/53 לתחנת החלל. הוא שוגר עם סויוז MS-05 ב-28 ביולי 2017. ברזניק שימש כמהנדס טיסה במהלך משלחת 52, והוא מפקד משלחת 53.
ב-5 באוקטובר 2017 ביצע את הליכת החלל השלישית שלו יחד עם האסטרונאוט מארק ונדה היי. במהלך הליכת החלל הם שידרגו את קנדארם2 בהליכה שנמשכה 6 שעות ו-55 דקות.. ב-10 באוקטובר ברזניק וונדה היי ביצעו הליכת חלל נוספת כדי להשלים את השדרוג לזרוע הרובוטית. הם סיימו עם ההתקנה והחליפו את המצלמות. הליכת החלל נמשכה 6 שעות ו-26 דקות.
הליכת החלל השלישית והאחרונה בסדרה זו בוצעה בתאריך 20 באוקטובר 2017, יחד עם האסטרונאוט ג'וזף אקבה. במהלך הליכת החלל האסטרונאוטים התיקנו מצלמה חדשה על הקנדארם2, התקינו עוד מצלמת HD בצד התחנה וביצעו שדרוגים נוספים. הליכת החלל נמשכה 6 שעות ו-49 דקות והביאה את השהות המצטברת של ברזניק בהליכות חלל ל-32 שעות.
ב-14 בדצמבר 2017 8:38 UTC, ברזניק, פאולו נספולי וסרגיי ריאזאנסקי נחתו בחזרה בקזחסטן עם סויוז MS-05.. משך השהות בחלל המשימה זו היה 138 יום, 16 שעות 56 דקות ו-37 שניות.
הערות שוליים

1 2 3  פרטי הליכות חלל של רנדי ברזניק אתר spacefacts.de
1 2  טקס החלפת פיקוד בין משלחת 52 ומשלחת 53, נאס"א 2 בספטמבר 2017
1 2 3  ביוגרפיה של ברזניק באתר נאס"א
1 2  5 דברים שלא ידעתם על האסטרונאוט רנדי ברזניק
1 2  אשתו של אסטרונאוט מעבורת האטלנטיס ילדה בת ויליאם הארווד, spaceflightnow, מתאריך 22 בנובמבר 2009
↑  סוכנות הידיעות, יוסטון, יש לנו תינוק, באתר ynet, 22 בנובמבר 2009
↑  "Mission accomplished cave crew returns to Earth". ESA. 19 באוקטובר 2011. נבדק ב-13 באוקטובר 2017. {{cite web}}:  (עזרה)
↑  "SPACE in videos: CAVES 2011 MISSION ACCOMPLISHED: CAVE CREW ASTRONAUTS RETURN TO EARTH". ESA. 19 באוקטובר 2011. {{cite web}}:  (עזרה)
↑  Aging robot arm gets spacewalk surgery אתר CBSNEWS מתאריך 5 באוקטובר 2017
↑  Whiting, Melanie (20 באוקטובר 2017). "Expedition 53 Spacewalk Successfully Comes to an End". NASA. {{cite web}}:  (עזרה)
↑  Soyuz MS-05 returns crew back to Earth, כריס ברגין, אתר nasaspaceflight מתאריך 14 בדצמבר 2017
↑  אודות משלחת 53 לתחנת החלל באתר spacefacts.de
ברזניק מבצע הליכת חלל במהלך טיסת STS-129
תוכנית פולאריס

| --- | --- |

 נתוני משימה
 מטרה מרכזית:  טיסה פרטית לגובה 1,400 קילומטרים מעל פני האדמה  הליכת חלל פרטית  קיום 38 ניסויים מדעיים, כולל בדיקת קרינת חלל על בריאות האדם  בדיקת חליפת חלל החדשה מסוג EVA מתוצרת SpaceX  העלאת טלסקופ החלל האבל לגובה שמעל ל-550 קילומטרים  הכנסה לשימוש של החללית Starship להובלת מסע ונוסעים
 שם החללית:  קרו דרגון רזיליאנס C207  סטארשיפ
 שיגור:  משימה I ‏ בוצעה ב-10 בספטמבר 2024, שעה 09:23:49 למשך 5 ימים  טרם פורסם מועד השיגור של משימות II ו-III
 נתוני חללית
 משגר:  משימה I ‏בוצעה באמצעות משגר פלקון 9 בלוק 5 שמותאם לשיגור חוזר, מתוצרת SpaceX  משימה II ‏ תבוצע באמצעות משגר פלקון 9 בלוק 5 שמותאם לשיגור חוזר, מתוצרת SpaceX  משימה III ‏ תבוצע באמצעות משגר Starship מתוצרת SpaceX
 נתוני מסלול
 אפוגיאה:  1,400 קילומטרים
 פריגיאה:  850 קילומטרים
 צוות
 אנשי צוות:  במשימה I ‏ Polaris Dawn, היו ג'ארד אייזקמן מפקד המשימה, סקוט פוטיט טייס, שרה גיליס מומחית משימה נציגת SpaceX ואנה מנון מומחית משימה ורופאה נציגת SpaceX טרם פורסמו שמות אנשי הצוות במשימות II ו-III
 
השלב הראשון של פאלקון 9 לאחר נחיתה מוצלחת, לשימוש חוזר, על אסדה באוקיינוס האטלנטי מול חופי פלורידה.
תוכנית פולאריס היא תוכנית טיסות חלל פרטיות שהוכרזה ב-14 בפברואר 2022 על ידי היזם ג'ארד אייזקמן. המשימה הראשונה שלה בשם "השחר" (Polaris Dawn) יצאה לחלל בתאריך 10 בספטמבר 2024. אייזקמן הגה את הרעיון בהתבסס על ניסיונו כמפקד משימת Inspiration4, שהייתה טיסת החלל האזרחית הראשונה. לביצוע תוכנית פולריס, אייזקמן חבר לחברת SpaceX של אילון מאסק. התוכנית כוללת שתי משימות שיבוצעו באמצעות החלליות Crew Dragon והחללית סטארשיפ של SpaceX. כמתוכנן, במשימה הראשונה, החללית Crew Dragon הביאה בשיא השיגור את הצוות למרחק 1,400 קילומטרים מכדור הארץ.
משימה I‏ Polaris Dawn

משימת "שחר" Polaris Dawn היא משימת מחקר פרטית של החללית דרגון C207 מדגם דרגון 2 מתוצרת SpaceX. המשימה שוגרה ב-10 בספטמבר 2024 בשעה 05ף26 בבוקר ונחתה באוקיינוס האטלנטי מול חופי פלורידה ב-15 בספטמבר בשעה 03:36 בבוקר. סה"כ שהתה בחלל כ-5 ימים. החללית דרגון 2 שוגרה על גבי משגר (טיל) מדגם פלקון 9 בלוק 5 המיועד לשימוש חוזר, מקייפ קנוורל, פלורידה. מפקד המשימה היה האסטרונאוט הפרטי ואיש העסקים ג'ארד אייזקמן. המשימה הביאה את אייזקמן וצוותו שכלל את, סקוט פוטיט, שרה גיליס ואנה מנון, למסלול אליפטי סביב כדור הארץ, שהרחיק אותם עד למרחק 1,400 ק"מ (870 מייל) מכדור הארץ בנקודת האפסיד, הרחוקה ביותר (נקראת גם האפוגיאה) שאסטרונאוטים הגיעו אליה, מאז תוכנית אפולו של נאס"א. הם עברו דרך חלקים מחגורת הקרינה של ואן אלן כדי לחקור את ההשפעות של קרינת חלל על בריאות גוף האדם. בהמשך המשימה, בנקודת האפסיד הנמוכה יותר והקרובה יותר לכדור הארץ (נקראת גם הפריגיאה) אייזקמן וגיליס יצאו להליכת החלל המסחרית הראשונה שהסתיימה בהצלחה. כל אחד מהם שהה מחוץ לחללית במשך כ-10 דקות. לחללית דרגון 2 אין תא מעבר בין פנים החללית לחלל החיצון. כך יצא שבזמן הליכת החלל כשחרטום החללית היה פתוח לגמרי גם יתר הנוכחים היו חשופים לריק ולקרינת החלל. משימתם, בהליכת החלל, הייתה לבחון את הניידות והפונקציונליות של חליפת החלל החדשה EVA מתוצרת SpaceX.
משימה I‏ Polaris Dawn > הצוות

הצוות של Polaris Dawn כלל ארבעה אסטרונאוטים:
| תפקיד | אסטרונאוט |
| --- | --- |
מפקד החללית והמשימה: ארצות הברית ג'ארד אייזקמן   טיסת חלל שנייה
טייס: ארצות הברית סקוט פוטיט   טיסת חלל ראשונה
מומחית משימה: ארצות הברית שרה גיליס   טיסת חלל ראשונה נציגת SpaceX
מומחית משימה קצינת רפואה: ארצות הברית אנה מנון   טיסת חלל ראשונה נציגת SpaceX
משימה II

המשימה השנייה בתוכנית פולריס תוכננה להתבצע על ידי נאס"א ביוני 2024. ביצוע התוכנית אמור היה לצאת לדרך על בסיס נתונים שיתקבלו ממשימת Polaris Dawn. שינויים במועדי השיגור של משימת Polaris Dawn גררו שינויים בביצוע משימה II. על פי התכנית, משימה II עתידה לצאת לדרך באמצעות טיל פלקון 9 בלוק 5 וקפסולת Crew Dragon של SpaceX ו-Polaris. במשימה זו, משימת צוות המשימה להעלות את טלסקופ החלל האבל למסלול גבוה יותר כדי למנוע ממנו להישרף באטמוספירה. נכון לספטמבר 2024 טלסקופ החלל האבל מקיף את כדור הארץ בגובה 550 קילומטרים מעל פני האדמה.
משימה III

משימת תוכנית פולריס השלישית מתוכננת להיות השיגור הראשון של צוות החללית Starship, בהתבסס על מערכת השיגור של SpaceX מהדור הבא. החל מספטמבר 2024, החללית Starship הוכנסה לבדיקות טיסה מוקדמות והיא צפויה לשאת צוות רק לאחר ביצוע לפחות 100 טיסות מטען מוצלחות לתחנת החלל. זו אינה דרישה מנדטורית הכרחית. משימה III תהווה הטיסה האחרונה והסופית ברשימת המשימות של תוכנית פולריס.
ריכוז השיגורים בתוכנית פולריס

| שם המשימה | תאריך השגור (UTC) | טיל המשגר | חללית | מסלול | צוות | סטטוס |
| --- | --- | --- | --- | --- | --- | --- |
| Polaris Dawn (משימה I) | 10 בספטמבר 2024 שעה 09:23:49 למשך חמישה ימים. | פלקון 9 בלוק 5 שמותאם לשיגור חוזר. | קרו דרגון רזיליאנס (C207.3 Resilience) | מסלול לווייני נמוך, בגובהה 1,400 קילומטרים בנקודת האפסיד הרחוקה ביותר באפוגיאה. | ג'ארד אייזקמן, סקוט פוטיט, שרה גיליס ואנה מנון. | שוגר בהצלחה |
| משימה II | TBA, טרם פורסם | פלקון 9 בלוק 5 | דרגון 2 | טרם פורסם |  ג'ארד אייזקמן  שמות יתר הצוות טרם פורסם | מתוכנן |
| משימה III | טרם פורסם | סטארשיפ | סטארשיפ | טרם פורסם |  ג'ארד אייזקמן  שמות יתר הצוות טרם פורסם | מתוכנן |
ראו גם

קרו דרגון רזיליאנס
אפסיד
סטארשיפ